Diari Oficial de la Generalitat Valenciana


Sumari del DOGV 9845, del 09-05-2024 (2024/4017)

RESOLUCIÓ de 3 de maig de 2024, de la presidenta de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes per a projectes d'inversió per a la millora, modernització i dotació d'infraestructures i servicis en polígons, àrees industrials i enclavaments tecnològics amb càrrec al pressupost de l'exercici 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9845

Data del DOGV
:   09-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4017


Data del document
:   03-05-2024

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * Institut Valencià de Competitivitat Empresarial

RESOLUCIÓ de 3 de maig de 2024, de la presidenta de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes per a projectes d'inversió per a la millora, modernització i dotació d'infraestructures i servicis en polígons, àrees industrials i enclavaments tecnològics amb càrrec al pressupost de l'exercici 2024. [2024/4017]  
  
Per Resolució de 26 de desembre de 2023, de la presidenta de l'Institut Valencià de Competitivitat Empresarial (IVACE), es van convocar ajudes per a projectes d'inversió per a la millora, modernització i dotació d'infraestructures i servicis en polígons, àrees industrials i enclavaments tecnològics amb càrrec al pressupost de l'exercici 2024.  
L'article 12. Dotació pressupostària d'esta resolució preveu un pressupost estimat per a la concessió de les subvencions de 47.621.223 d'euros, del pressupost de l'IVACE de l'exercici 2024, amb càrrec a la línia S0908, Industrialització de les diferents comarques de la Comunitat Valenciana, distribuït de la manera següent:  
«Actuació 1: 1.000.000 d'euros per als municipis de la Comunitat Valenciana en risc de despoblació.  
Actuació 2: 43.390.183 euros per a la resta de municipis de la Comunitat Valenciana.  
Actuació 3: 94.802.968 euros per a municipis de tota la Comunitat Valenciana, només per als seus polígons i àrees industrials que tinguen constituïda vàlidament, mitjançant acord plenari, entitat de gestió i modernització de les que es recullen en la Llei 14/2018 en data 31 de desembre de 2023.  
El pressupost que poguera resultar sobrant en alguna de les línies, després de l'aplicació dels criteris d'adjudicació a les sol·licituds presentades, podrà ser traslladat per la comissió d'avaluació a l'altra línia restant»; es preveu, així mateix, en l'apartat 2 de l'esmentat article la possibilitat d'un increment pressupostari.  
El Departament de Promoció Industrial, en data 19 d'abril de 2024, a la vista dels resultats obtinguts després de la instrucció i preavaluació de les sol·licituds presentades, i tenint en compte el pressupost disponible, ha proposat una ampliació d'1.499.999,65 € del pressupost del programa, amb l'objectiu de poder incrementar fins a un 90 % la intensitat de les ajudes corresponents a l'actuació 1, fins a un 70 % la intensitat de les ajudes corresponents a l'actuació 2, i fins a un 80 % la intensitat de les ajudes corresponents a l'actuació 3.  
  
Vista la proposta, i de conformitat amb el que es disposa en l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
Ampliar en 1.499.999,65 € la dotació pressupostària corresponent a la convocatòria d'ajudes per a projectes d'inversió per a la millora, modernització i dotació d'infraestructures i servicis en polígons, àrees industrials i enclavaments tecnològics amb càrrec al pressupost de l'exercici 2024, amb recursos disponibles en el pressupost de l'IVACE.  
  
El pressupost final del programa ascendix a la quantitat de 68.543.747,65 euros, amb la distribució següent:  
- Actuació 1: 1.525.841,25 euros per als municipis de la Comunitat Valenciana en risc de despoblació.  
- Actuació 2: 26.423.651,43 euros per a la resta de municipis de la Comunitat Valenciana.  
- Actuació 3: 63.160.641,97 euros per a municipis de tota la Comunitat Valenciana, només per als seus polígons i àrees industrials que tinguen constituïda vàlidament, mitjançant acord plenari, entitat de gestió i modernització de les que es recullen en la Llei 14/2018 en data 31 de desembre de 2023.  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
Contra esta resolució, que posa fi a la via administrativa, podrà interposar-se, en el termini d'un mes, un recurs potestatiu de reposició davant del mateix òrgan que ha dictat la resolució, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu, davant del corresponent jutjat contenciós administratiu, de conformitat amb el que preveuen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que s'estime oportú.  
  
  
València, 3 de maig de 2024.- La presidenta de l'IVACE: Nuria Montes de Diego.